Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 199/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»Penedès«

PDO-ES-A1551-AM05

Meddelelsesdato: 18.2.2022

BESKRIVELSE AF OG BEGRUNDELSE FOR DEN VEDTAGNE ÆNDRING

1. Ændring af beskrivelsen af mousserende kvalitetsvin

BESKRIVELSE:

Der er gjort den tilføjelse, at mousserende vine, der er fremstillet efter den traditionelle lange lagringsmetode på mindst fire år efter tirage, og hvor korkpropper anvendes i tirageprocessen, kan markedsføres uden degorgering. Det er forbudt at anvende adjuvanter. Det præciseres også, hvilke produkter der kan anvendes til at fremstille ekspeditionslikøren, i overensstemmelse med EU-lovgivningen.

Denne ændring berører punkt 2.1.2 i produktspecifikationen, men ikke enhedsdokumentet.

Den betragtes som en standardændring, da den ikke svarer til nogen af de typer, der er anført i artikel 14, stk. 1, i Kommissionens delegerede forordning (EU) 2019/33.

BEGRUNDELSE:

Formålet er at beskytte mousserende kvalitetsvine, der lagres længe på bærmen efter gæringen i flasken. Forudsat at der ikke anvendes hjælpestoffer, kan disse vine markedsføres uden degorgering.

Med hensyn til ekspeditionslikør er alle de produkter, der er tilladt i henhold til EU-retten, omfattet.

2. Tilføjelse af mindre geografiske enheder

BESKRIVELSE:

Ti mindre geografiske enheder er blevet anerkendt og afgrænset. Der er fastsat regler for, hvornår betegnelserne på disse mindre geografiske enheder kan anføres på etiketten (navnlig skal vinstokkene være beliggende inden for den pågældende enhed og være dyrket med økologiske vindyrkningsmetoder, og der er desuden krav til, hvor og hvordan de fremstilles osv.). Der er også tilføjet regler for, hvordan disse betegnelser og de sorter, der anvendes til fremstilling af vinen, skal anføres på etiketterne.

Der er derfor blevet tilføjet nye afsnit (punkt 4.2, 8.5.2 og 8.7.2) i produktspecifikationen, og punkt 6 og 9 i enhedsdokumentet er blevet ændret.

Den betragtes som en standardændring, da den ikke svarer til nogen af de typer, der er anført i artikel 14, stk. 1, i Kommissionens delegerede forordning (EU) 2019/33.

BEGRUNDELSE:

Formålet med denne ændring af produktspecifikationen er at fastsætte regler for de 10 mindre geografiske enheder, som området for den beskyttede oprindelsesbetegnelse »Penedès« er opdelt i. Dette arbejde blev påbegyndt i 2010 på grundlag af forskellene mellem de vine, der produceres i hver af disse mindre geografiske enheder. I 1995 blev der gennemført en omfattende undersøgelse af jordbunden og klimaet i hele området med den beskyttede oprindelsesbetegnelse »Penedès«. Dette arbejde bestod i at opdele hele arealet i enheder på 5 ha, foretage én udgravning pr. enhed og gennemføre 12 jordanalysetests for hver enhed. Dette arbejde blev ledsaget af en eksisterende undersøgelse af klimaet i området med den beskyttede oprindelsesbetegnelse »Penedès«. Der blev også taget hensyn til vinmarkernes orientering og hældning samt til de druesorter og grundstammer, der var til stede i hver enkelt enhed. Dette arbejde blev anvendt til at opdele det geografiske område i ti mindre geografiske enheder mellem 2010 og 2018 baseret på alle disse parametre.

Hensigten er at øge værdien af de vine, der er omfattet af den beskyttede oprindelsesbetegnelse »Penedès«, ved at give forbrugerne oplysninger om de druer, vinene er fremstillet af.

3. Tilføjelse af betegnelserne »vino de mas« og »gran vino de mas«

BESKRIVELSE:

Mærkningerne »Vino de Mas« og »Gran Vino de Mas« er blevet indført, og der er fastsat regler for, hvornår de kan anvendes (lavere maksimalt udbytte pr. hektar, betingelser for vinfremstilling og mærkningskrav). Vine, der er berettiget til at anvende disse betegnelser, vil være underlagt særlige betingelser for at kontrollere overholdelsen af produktspecifikationen, og en ajourført liste vil blive ført over deres betegnelser.

Denne ændring vedrører punkt 5.1, 8.5.3, 8.7.1, 8.7.3, 8.9.3 og 9.2.2 i produktspecifikationen og punkt 5.2 og 9 i enhedsdokumentet.

Den betragtes som en standardændring, da den ikke svarer til nogen af de typer, der er anført i artikel 14, stk. 1, i Kommissionens delegerede forordning (EU) 2019/33.

BEGRUNDELSE:

Dette er en sondring mellem vine, der er omfattet af den beskyttede oprindelsesbetegnelse »Penedès«, og som dyrkes på bedrifter, der er knyttet til de typiske »maso« (catalanske) eller »masía« (spanske) gårde, der er typiske i området med den beskyttede oprindelsesbetegnelse »Penedès«. Disse konstruktioner består af en »masía« (gård med tilstødende landbrugsbygninger) sammen med en landbrugsbedrift. Det anses for at have været den mest almindelige landbrugskonstruktion i Penedès-området forud for phylloxera-vinpestens ankomst.

Der findes i øjeblikket en række vine, der er omfattet af den beskyttede oprindelsesbetegnelse »Penedès«, og som fremstilles af druer, der dyrkes på disse traditionelle gårde. Disse vine er prestigefyldte på lokalt plan og i udlandet.

Det er hensigten, at disse nye betegnelser skal tilføre disse vine en merværdi ved at attestere deres prestige og sporbarhed samt vinens kvalitet.

Formålet med betegnelserne »Vino de Mas« og »Gran Vino de Mas« er at fremhæve, at vinavlere og vinproducenter fremstiller vine på traditionelle »mas«-gårde, og at gøre det nemmere for forbrugerne at genkende disse vine.

4. Nye mærkningsregler

BESKRIVELSE:

Kravet om skriftstørrelsen for ordene »Denominación de Origen« [oprindelsesbetegnelse] i forhold til »Penedès« er blevet ændret. Før skulle den være halvt så stor, men nu må den ikke overstige 1,2 mm.

Når det rektangulære kontrolmærke med de officielle dimensioner (60 x 13 mm) med angivelsen »Penedès Denominación de Origen« anvendes, kan kravet om at anføre betegnelsen »Penedès« på den primære etiket fraviges.

Ordene »Clàssic Penedès« skal altid være ledsaget af »Penedès. Denominación de Origen« [Penedès. Oprindelsesbetegnelse].

Betegnelsen »no degollado« [ingen degorgering] fastsættes for mousserende kvalitetsvine, som er fremstillet efter den traditionelle metode, der opfylder betingelserne for ikke at anvende degorgering.

For mousserende vine er der fastsat regler for, hvilke sorter der kan anføres på den primære etiket, og hvilke der kan anføres på den sekundære etiket.

Punkt 8.7.1 i produktspecifikationen og punkt 9 i enhedsdokumentet er blevet ændret tilsvarende.

Den betragtes som en standardændring, da den ikke svarer til nogen af de typer, der er anført i artikel 14, stk. 1, i Kommissionens delegerede forordning (EU) 2019/33.

BEGRUNDELSE:

Formålet med denne ændring er at forbedre præsentationen af vine, der er omfattet af den beskyttede oprindelsesbetegnelse »Penedès«, og dermed gøre dem lettere at identificere for forbrugerne.

5. Forbedring af inspektionsmetoden

BESKRIVELSE:

Kravet om at kontrollere sporbarheden af alle vine med betegnelserne »Finca Calificada« [kvalificeret vingård] og »Gran Vino de Mas« og mindst én vin med betegnelsen »Vino de Mas« er blevet tilføjet til den årlige kontrol. Dette er et supplement til den kontrol, der allerede er obligatorisk for andre vine.

Denne ændring berører punkt 9.2.2 i produktspecifikationen, men ikke enhedsdokumentet.

Den betragtes som en standardændring, da den ikke svarer til nogen af de typer, der er anført i artikel 14, stk. 1, i Kommissionens delegerede forordning (EU) 2019/33.

BEGRUNDELSE:

Den øgede anerkendelse af vine med disse betegnelser skal ledsages af strengere kontrol.

ENHEDSDOKUMENT

1. Betegnelse(r)

Penedès

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

3. Hedvin

5. Mousserende kvalitetsvin

8. Perlevin

16. Vin af overmodne druer

4. Beskrivelse af vinen/vinene

1. VIN — Hvid- og rosévin

KORTFATTET TEKSTBESKRIVELSE

Hvid: UDSEENDE: Farven varierer fra lysegul til mørkegul. Et klart og skinnende udseende uden uklarheder. Hvad angår vin, som er fremstillet efter metoden »dulce de frío« [isvin]: ravgul, gylden, rød og brændt farve. AROMA: Primære aromaer af hvid, tropisk frugt. Hvis den er blevet lagret i en tønde, vil der forekomme aromaer af moden frugt og tertiære aromaer. Vin, som er fremstillet efter metoden »dulce de frío« [isvin], indeholder aromaer af kandiserede frugter, som er typiske for sorten. Noter af lagring og den tid, som vinen har været lagret i tønder. Ingen ubehagelige lugte eller fejl. SMAG: frugtagtig; mild syrlig; rund, frisk fornemmelse; noter af lagring, hvis relevant. Ingen fejl.

Rosé: UDSEENDE: Farven varierer fra svagt lyserød til kirsebærrød. Et klart og skinnende udseende uden uklarheder. AROMA: frugtagtig aroma af røde frugter. Ingen ubehagelige lugte eller fejl. SMAG: frugtagtig, mild syrlig, rund og frisk fornemmelse. Ingen fejl.

* Med hensyn til grænser, der ikke er angivet, skal gældende lovgivning overholdes.

* Vine, som er fremstillet efter metoden »dulce de frío« [isvin], skal have et virkeligt alkoholindhold på 9,5 % vol. og et reduceret sukkerindhold på 70-150 g/l.

* Vine, der lagres eller fremstilles i en tønde, må ikke have et indhold af flygtige syrer på over 20 meq/l. Vine, som er fremstillet efter metoden » dulce de frío « [isvin], må ikke overstige et indhold på 33,33 meq/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11 Minimalt totalt syreindhold i meq/l Maksimalt indhold af flygtige syrer (i meq/l) 11,67 Maksimalt totalt svovldioxidindhold (i mg/l)

2. VIN — rødvin

KORTFATTET TEKSTBESKRIVELSE

UDSEENDE: Dyb rød farve for unge vine. Brændt rød farve for lagrede vine. Et klart og skinnende udseende uden uklarheder. AROMA: rød frugt. Ingen ubehagelige lugte eller fejl. SMAG: Frugtagtig, let syrlig, rund fornemmelse, noter af lagring, hvis relevant. Ingen fejl.

* Med hensyn til grænser, der ikke er angivet, skal gældende lovgivning overholdes.

* Vine, der lagres eller fremstilles i en tønde, må ikke have et indhold af flygtige syrer på over 20 meq/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12 Minimalt totalt syreindhold i meq/l Maksimalt indhold af flygtige syrer (i meq/l) 11,67 Maksimalt totalt svovldioxidindhold (i mg/l)

3. HEDVIN

KORTFATTET TEKSTBESKRIVELSE

UDSEENDE: Gul, ravgul, gylden, rød, brændt. Et klart og skinnende udseende uden uklarheder. AROMA: Aromaer af kandiseret frugt, der er særlig for sorten. Noter af lagring, hvis den er lagret i tønder. Ingen ubehagelige lugte eller fejl.

* Med hensyn til grænser, der ikke er angivet, skal gældende lovgivning overholdes.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 15 Minimalt totalt syreindhold i meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

4. MOUSSERENDE KVALITETSVIN

KORTFATTET TEKSTBESKRIVELSE

UDSEENDE: Går fra en gul til lyserød farve, men er ikke ravgul eller kirsebærrød. Med vedvarende brus og ikke boblende. Et klart og skinnende udseende uden uklarheder. AROMA: Primære aromaer af hvid, tropisk frugt. Ingen ubehagelige lugte eller fejl. SMAG: Frugtagtig, let syrlig, rund fornemmelse, noter af lagring, hvis relevant. Ingen fejl.

* Med hensyn til grænser, der ikke er angivet, skal gældende lovgivning overholdes.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11 Minimalt totalt syreindhold 5 gram pr. liter udtrykt i vinsyre Maksimalt indhold af flygtige syrer (i meq/l) 13,33 Maksimalt totalt svovldioxidindhold (i mg/l) 185

5. PERLEVIN

KORTFATTET TEKSTBESKRIVELSE

UDSEENDE: Lys gul eller lyserød, med vedvarende brus og ikke boblende. Et klart og skinnende udseende uden uklarheder. AROMA: Primære aromaer af hvid, tropisk frugt. Ingen ubehagelige lugte eller fejl. SMAG: Frugtagtig, let syrlig, rund fornemmelse, noter af lagring, hvis relevant. Ingen fejl.

* Med hensyn til grænser, der ikke er angivet, skal gældende lovgivning overholdes.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9,5 Minimalt totalt syreindhold i meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

6. VIN AF OVERMODNE DRUER

KORTFATTET TEKSTBESKRIVELSE

UDSEENDE: Gul, ravgul, gylden, rød, brændt. Et klart og skinnende udseende uden uklarheder. AROMA: Aromaer af moden og kandiseret frugt, der er særlig for sorten. Ingen ubehagelige lugte eller fejl. SMAG: Frugtagtig, let syrlig, rund og varm fornemmelse uden fejl.

* Med hensyn til grænser, der ikke er angivet, skal gældende lovgivning overholdes.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12 Minimalt totalt syreindhold i meq/l Maksimalt indhold af flygtige syrer (i meq/l) 33,33 Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

Dyrkningsmetoder

Kunstvanding må kun udføres med henblik på at forbedre druernes kvalitet under omstændigheder, hvor vandforsyningen til jordstykkerne og vinens økologiske betingelser ikke gør det muligt at opnå det optimale kvalitetsniveau, hvilket betyder, at der er behov for at sikre, at den opnåede produktion og det opnåede udbytte er i overensstemmelse med bestemmelserne i denne specifikation. Hvis forvaltningsorganet for den beskyttede oprindelsesbetegnelse mener, at denne praksis har en negativ indvirkning på kvaliteten eller kan medføre overtrædelse af reglerne, kan denne praksis forbydes på et bestemt jordstykke.

Vinjorderne kan genbalanceres med hensyn til vandforsyning i overensstemmelse med jordbundens fugtighedsbetingelser samt vinens miljøbetingelser.

Kunstvanding må under ingen omstændigheder tillades, når vinstokkene bærer frugt.

Sorterne Forcada og Moneu må i forbindelse med vine, der er nyplantet efter den 1. august 2019, kun dyrkes efter de traditionelle gobeletbeskærings- eller halvbeskæringsmetoder. Alle plantager med sorterne Forcada og Moneu skal certificeres af Consell Català de la Producció Agrària Ecològica [brancheforeningen for økologisk landbrug i Catalonien] eller et andet organ, der er behørigt befuldmægtiget til at certificere økologiske produkter.

Hvad angår sorterne Forcada og Moneu, skal høsten udføres ved håndkraft.

Særlig ønologisk fremgangsmåde

Udvindingsudbyttet må ikke overstige 66,6 liter vin for hvide sorter og 70 liter vin for røde sorter for hver 100 kg, der høstes.

5.2. Maksimale udbytter

1. Hvide sorter og mousserende kvalitetsvin 12 000 kg druer pr. hektar 79,92 hektoliter pr. hektar

2. »Vino de Mas« og »Gran Vino de Mas«, hvide sorter og mousserende kvalitetsvin 10 200 kg druer pr. hektar 67,93 hektoliter pr. hektar

3. Røde druesorter 9 000 kg druer pr. hektar 63 hektoliter pr. hektar

4. »Vino de Mas« og »Gran Vino de Mas«, røde sorter 7 650 kg druer pr. hektar 53,55 hektoliter pr. hektar

5. Sorten Forcada 8 000 kg druer pr. hektar 53,28 hektoliter pr. hektar

6. »Vino de Mas« og »Gran Vino de Mas«, sorten Forcada 6 800 kg druer pr. hektar 45,29 hektoliter pr. hektar

7. Sorten Moneu 7 650 kg druer pr. hektar 53,55 hektoliter pr. hektar

8. »Vino de Mas« og »Gran Vino de Mas«, sorten Moneu 6 503 kg druer pr. hektar 45,52 hektoliter pr. hektar

6. Afgrænset geografisk område

Produktionsområdet består af følgende kommuner i provinserne Barcelona og Tarragona som angivet nedenfor:

— Abrera (1)

— Aiguamúrcia (2)

— Albinyana (2)

— L’Arboç (2)

— Avinyonet del Penedès (1)

— Banyeres del Penedès (2)

— Begues (1)

— Bellvei (2)

— La Bisbal del Penedès (2)

— Bonastre (2)

— Les Cabanyes (1)

— Calafell (2)

— Canyelles (1)

— Cabrera d’Igualada (1)

— Castellet i la Gornal (1)

— Castellví de la Marca (1)

— Castellví de Rosanes (1)

— Cervelló (1)

— Corbera de Llobregat (1)

— Cubelles (1)

— Cunit (2)

— Font-rubí (1)

— Gelida (1)

— La Granada (1)

— Els Hostalets de Pierola (1)

— La Llacuna (1)

— Llorenç del Penedès (2)

— Martorell (1)

— Masquefa (1)

— Mediona (1)

— Montmell (2)

— Olèrdola (1)

— Olesa de Bonesvalls (1)

— Olivella (1)

— Pacs del Penedès (1)

— Piera (1)

— El Pla del Penedès (1)

— Pontons (1)

— Puigdàlber (1)

— Sant Cugat Sesgarrigues (1)

— Sant Esteve Sesrovires (1)

— Sant Jaume dels Domenys (2)

— Sant Llorenç d’Hortons (1)

— Sant Martí Sarroca (1)

— Sant Pere de Ribes (1)

— Sant Pere de Riudebitlles (1)

— Sant Quintí de Mediona (1)

— Sant Sadurní d’Anoia (1)

— Santa Fe del Penedès (1)

— Santa Margarida i els Monjos (1)

— Santa Maria de Miralles (1)

— Santa Oliva (2)

— Sitges (1)

— Subirats (1)

— Torrelavit (1)

— Torrelles de Foix (1)

— Vallirana (1)

— El Vendrell (2)

— Vilafranca del Penedès (1)

— Vilanova i la Geltrú (1)

— Vilobí del Penedès (1)

(1) Provinsen Barcelona

(2) Provinsen Tarragona

Betegnelserne for de mindre geografiske enheder, som vinproducenterne kan vælge at anvende på et yderligere grundlag (de skal i så fald anføres på etiketten), afhængigt af druernes oprindelse, er som følger:

Alts d’Ancosa

Conca del Foix

Costers de l’Anoia

Costers de Lavernó

Costers del Montmell

Marina del Garraf

Massís del Garraf

Muntanyes d’Ordal

Turons de Vilafrana

Vall Bitlles-Anoia

Se følgende link for en liste over parcellerne omfattet af ovennævnte mindre geografiske enheder:

https://eur03.safelinks.protection.outlook.com/?url=http%3A%2F%2Fincavi.gencat.cat%2F.content%2F005-normativa%2Fplecs-condicions-do-catalanes%2FArxius-plecs%2FUnitats-Geografiques-Menors-DOP-Penedes.xls&data=04%7C01%7Ccristina.aguilar%40gencat.cat%7Cece5eb52d2674b51591008d9efc0405a%7C3b9427dcd30e43bc8c06ff7253676fec%7C1%7C0%7C637804431255942038%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=w3r%2B0CrU5SoJ%2B8p7fukBEvO3MWDfG9LgQAWu1lMsabo%3D&reserved=0

7. Druesort(er)

MACABEO — VIURA

MERLOT

PARELLADA

XARELLO

8. Tilknytning til det geografiske område

8.1. Vin

Hvide Penedès-vine er kendt for deres friske, syrlige, frugtagtige smag, som kan henføres til jordbunden og det unikke klima. Den menneskelige faktor ved folk, der arbejder med vinene, betyder, at det ikke er muligt at fremstille de samme vine af de samme sorter i andre områder. Kun i Penedès-regionen kan hvide Penedès-druesorter opnå den optimale modning, der kræves for at fremstille disse vine. Kombinationen af jordbund, klima og ønologiske fremgangsmåder findes kun i Penedès-regionen.

I forbindelse med rosévin fra Penedès-regionen er den anerkendelse, de nyder på grund af farven, aromaen og frugtigheden, unik for de sorter, der anvendes til fremstilling af disse vine, takket være jordbunden og klimaet. Det arbejde, der udføres af arbejdere på vinmarker og vinbedrifter, bidrager også til, at »Penedès«-rosévine får disse unikke egenskaber.

Rødvinene i Penedès-regionen er kendetegnet ved deres struktur og krop, anthocyaniner, bløde tanniner og frem for alt en intens aroma og en lang smag og eftersmag.

Samspillet mellem klimaet og jordbunden i Penedès-regionen giver mulighed for en god modning. Temperaturforskellen mellem nat og dag i juli og august spiller også en rolle. Som følge af kombinationen af disse faktorer har de røde druer, der dyrkes i Penedès-regionen, et højt indhold af anthocyaniner og tanniner, når de er modne, ligesom de har en rig aroma af røde frugter. Det betyder, at de rødvine, der produceres i Penedès-regionen, ikke kan kopieres i andre områder.

8.2. Mousserende kvalitetsvin

Mousserende kvalitetsvine med den beskyttede oprindelsesbetegnelse »Penedès« er unikke og meget forskellige fra dem, der produceres i andre områder. Denne forskel skyldes dels sorterne, men frem for alt klimaet, solen og de produktionsmetoder, der anvendes i første og anden fermentering. Det er ikke muligt at fremstille disse mousserende vine i andre områder.

8.3. Perlevin

Perlevine er traditionelle i Penedès-regionen. Disse vine er tilpasset godt til sorterne i Penedès-regionen samt til områdets klima og jordbund.

8.4. Hedvin

Klimaet i Penedès-regionen betyder sammen med jordbundstypen og sorterne, at moden druesaft kan bruges til at fremstille hedvin og vine fra overmodne druer. Takket være lagringsmetoden og klimaforholdene på vindyrkningsarealet er det muligt at opnå søde, milde, modnede vine, som bevarer den modne frugtsmag og de aromaer, der er typiske for modningsprocessen.

8.5. Vin af overmodne druer

Klimaet i Penedès-regionen tillader sammen med jordbundstypen og sorterne, ved hjælp af menneskelige anstrengelser, at druerne bliver overmodne, hvilket resulterer i unikke vine med eksklusive egenskaber.

9. Andre vigtige betingelser (emballering, mærkning og andre krav)

Retlig ramme:

National lovgivning

Type yderligere betingelse:

Emballering i det afgrænsede geografiske område

Beskrivelse af betingelsen:

Emballering må kun udføres inden for produktionsområdet for vine med den beskyttede oprindelsesbetegnelse »Penedès«. Dette skyldes, at masseproducerede vine ikke kan transporteres over lange afstande, samtidig med at det sikres, at den eksklusive kvalitet af og de eksklusive egenskaber for vine med beskyttet oprindelsesbetegnelse opretholdes. Når de er hældt på flaske, bevarer de deres egenskaber og kvalitet, hvilket værdsættes af forbrugerne. Dette er årsagen til, at aftapning skal udføres under de rette forhold.

Retlig ramme:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Størrelsen på de tegn, der bruges til at angive »Penedès«, skal have en højde mellem 3 mm (minimum) og 7 mm (maksimum). Ordlyden »Denominación de Origen« [oprindelsesbetegnelse] skal have en højde på mindre end 1,2 mm.

Når den obligatoriske ordlyd findes på bagsiden af flasken (på den såkaldte sekundære etiket), herunder ordlyden »PENEDÈS Denominación de Origen« [oprindelsesbetegnelsen PENEDÈS], skal den primære etiket med varemærket indeholde betegnelsen »PENEDÈS« i bogstaver med en højde på mellem 3 mm og 7 mm.

Når det rektangulære kontrolmærke med de officielle dimensioner (60 x 13 mm) med angivelsen »Penedès Denominación de Origen« anvendes, kan kravet om at anføre betegnelsen »Penedès« på den primære etiket fraviges. Disse kontrolmærker er forskellige for vine med betegnelserne »Vino de Mas« og »Gran Vino de Mas«.

Hvis den obligatoriske ordlyd er sammensat på etiketten sammen med varemærket og ordlyden »PENEDÈS Denominación de Origen« [oprindelsesbetegnelsen PENEDÈS], er det ikke obligatorisk for ordet »Penedès« også at fremgå på den sekundære etiket.

Etiketterne kan også indeholde oplysninger om følgende: sorterne (kun nogle sorter kan anføres på den primære etiket, når det drejer sig om mousserende kvalitetsvine), årgangen og betegnelsen »Vino de Finca« [vin fra vingård] på visse betingelser. Etiketterne skal indeholde følgende oplysninger: oplysninger om aftapningsvirksomheden/eksportøren, virkeligt alkoholindhold, tilstedeværelse af sulfitter, aftapningsvirksomhedens registreringsnummer, årgang og degorgeringsdato for mousserende kvalitetsvine, batchnummer, »Vino de Mas« eller »Gran Vino de Mas« (altid på frontetiketten og med angivelse af årgang), »Classic Penedès« (underlagt anvendelsesbetingelser) og ordene »No degollado« [ingen degorgering] (for mousserende kvalitetsvine fremstillet efter den traditionelle metode og på visse betingelser).

Der findes omfattende regler om betingelserne for anvendelse af mindre geografiske enheder og udtrykkene »Vino de Mas« og »Gran Vino de Mas«.

Link til produktspecifikationen

http://incavi.gencat.cat/web/.content/03-denominacions-origen/documents/plecs/penedes/fitxers-binaris/plec-dop-penedes-mod-04.pdf

(1) EUT L 9 af 11.1.2019, s. 2.